open-index/open-wikipedia-markdown huggingface dataset:
Valerij Alexejevič Čudinov

**Valerij Alexejevič Čudinov** (; * 30. jún 1942, Moskva, ZSSR† 6. február 2023, Moskva) bol ruský filozof, docent na katedre dejín kultúry na Štátnej akadémii Slovanských kultúr

V roku 1967 ukončil Fyzikálnu fakultu Moskovskej štátnej univerzity Lomonosova, hovoril rusky, nemecky a anglicky. Uverejnil vyše než 120 publikácií, ani jedna z nich však nebola publikovaná v recenzovanom odbornom časopise. Venoval sa slovanskej mytológii a paleografii.

Čudinov presadzoval myšlienku, že slovanská civilizácia je omnoho staršia, než sa dnes odborníci domnievajú, ba dokonca viac než všetky ostatné známe civilizácie. Základ slovanského písma videl už paleolite. Tvrdil, že existuje písmo runika, ktoré Slovania používali pred hlaholikou a cyrilikou, a ktoré malo dokazovať vysokú úroveň duchovnej kultúry Slovanov v minulosti.

Všeobecne bol považovaný za pseudovedca a jeho práce nie sú uznávané odbornou verejnosťou.

## Referencie

## Iné projekty

## Externé odkazy
* Oficiálny web

Kategória:Osobnosti z Moskvy
Kategória:Sovietski filozofi
Kategória:Ruskí filozofi
Kategória:Sovietski spisovatelia
Kategória:Ruskí spisovatelia
Kategória:Pseudovedci
Kategória:Absolventi Moskovskej štátnej univerzity M. V. Lomonosova
Borussia Dortmund

**BV Borussia Dortmund** je nemecký futbalový klub z Dortmundu. V súčasnosti klub hrá v najvyššej nemeckej futbalovej súťaži v Bundeslige. Počas svojej histórie klub získal osem titulov v lige a trikrát získal nemecký pohár DFB-Pokal, päťkrát DFL-Superpohár. V roku 1966 získal Pohár víťazov pohárov UEFA, čím sa stal prvým nemeckým klubom, ktorý vyhral európsku súťaž. Klub získal 1 titul v Lige majstrov v roku 1997 a získal aj intercontinentálny pohár.

## Súčasná zostava

 12px|Kapitán klubu

## Iné projekty


Kategória:Nemecké futbalové kluby
Kategória:Kluby G-14
Kategória:Šport v Dortmunde
Kategória:Futbalové kluby založené v 1909
Jevhen Omeľanovyč Petruševyč

**Jevhen Omeľanovyč Petruševyč** (; * 3. jún 1863, Busk – † 29. august 1940, Berlín) bol ukrajinský politik, advokát, poslanec rakúsko-uhorského parlamentu (1907 - 1918) a Haličského snemu (1910 - 1914) a predseda Ukrajinskej národnej rady Západoukrajinskej národnej republiky, ktorá vznikla po rozpade Rakúsko-Uhorska na územiach obývaných Ukrajincami. V júni roku 1919 podpísal dohovor o pripojení svojej republiky k Ukrajinskej národnej republike, na jeseň toho roku sa však diplomatickou cestou vo Viedni pokúšal o jej opätovné osamostatnenie sa.

Kategória:Osobnosti z Ľvivskej oblasti
Kategória:Ukrajinskí politici
Kategória:Poslanci rakúskej Ríšskej rady
Penza

**Penza** () je mesto v Rusku, nachádzajúce sa v Povolží, zhruba 550 km juhovýchodne od Moskvy. Je centrom Penzianskej oblasti a má 522 000 obyvateľov. 

## História
Penza má svoj názov odvodený podľa rieky, na ktorej bolo pôvodne založené. Prvý osadníci tu vybudovali drevenené domy bez akéhokoľvek plánu v roku 1663; v tej dobe bola Penza pohraničné mesto. V roku 1793 tu bolo otvorené prvé divadlo. Kamenné domy sa tu začali stavať až v 19. storočí. 

## Priemysel

V meste sa vyrábajú zariadenia a stroje pre ťažbu ropy, hodinky a elektrotechnika. Tiež sa tu vyrába papier.

## Významné budovy a inštitúcie

Keďže je mesto centrum celej oblasti, nachádzajú sa tu univerzity. Je ich celkovo päť (Štátna technická univerzita, Pedagogická univerzita, Poľnohospodárska akadémia, Technologický inštitút a Inštitút staviteľstva). Tiež sa tu nachádza ďalších 13 vysokých škôl a 77 nižších škôl. Boli tu vybudované štyri múzeá, tri divadlá a tri galérie.

## Iné projekty


Kategória:Mestá v Rusku
Kategória:Geografia Penzianskej oblasti
Štátny znak San Marína

**Štátny znak San Marína** pochádza pravdepodobne zo 14. storočia. Na modrom štíte sú tri zelené hory s tromi striebornými vežami. Hory pripomínajú jednotlivé vrcholky (*La Guaita*, *La Cesta* a *La Montale*) hory Monte Titano, na ktorých vznikli zárodky San Marina. Každá z veží je ozdobená strieborným pštrosím perom.

Štít je obklopený dubovou a vavrínovou ratolesťou, ktoré vyjadrujú stálosť republiky a obranu jej slobody. Nad štítom je koruna symbolizujúca suverenitu republiky. Zlatý nápis *LIBERTAS* (Sloboda) na striebornej stuhe má pripomínať, že San Marino vzniklo potom, ako tu jeho zakladateľ hľadal slobodu.

Štátny znak je súčasťou štátnej vlajky San Marína.

## Iné projekty

## Zdroj
* BROŽEK, Aleš: *Lexikon vlajek a znaků zemí světa*, Kartografie, Praha, 1998

San Maríno
Kategória:San Maríno (štát)
Morandi

**Morandi** je rumunská dance-popová skupina. Jej členovia sú Marius Moga a Andrei Ştefan Ropcea (*Randi*). Meno kapely pochádza z prvých dvoch písmen Mogovho priezviska a Ropcovej prezývky.

Potom čo sa stali veľmi úspešnými v Rumunsku, ich pieseň Beijo sa v lete 2005 umiestňovala vysoko v európskych hitparádach, dokonca aj v hitparáde MTV Europe a v hitparáde World Chart Express. Morandi boli nominovaní na *Best Romanian Act* na MTV Europe Music Awards 2005, ale cenu vyhrali Voltaj.

V MTV Romania Music Awards 2006, Morandi vyhrali cenu najlepší pieseň (Best Song) za Beijo a ocenenie najlepšie video (Best Video) za Falling Asleep. Ich albumuReverse sa predalo 2 milióny kopií.

## Diskografia
### Albumy
* *[[Reverse]]* (2005)
* *[[Mind Fields]]* (2006)
* *[[N3XT]]* (2008)
* *[[Zebra (album)|Zebra]]* (2009)

### Single
* „Love Me“ (2005)
* „Beijo“ (2005)
* „Falling Asleep“ (2006)
* „A La Lujeba“ (2006)
* „Oh La La“ (anglická verze Beijo) (2006)
* „Afrika“ (2007)
* „Angels“ (2008)
* „Save Me“ (2008)
* „Colors“ (2009)
* „Rock The World“ (2010)
* „Midnight Train“ (2011)

Kategória:Rumunské hudobné skupiny
Kategória:Elektronické hudobné skupiny
Kategória:Hudobné skupiny z 2005
Christoph Metzelder

**Christoph Metzelder**, (* 5. november 1980, Haltern), je nemecký futbalový obranca, ktorý hrá za nemecký klub Schalke 04.

## Úspechy
* Nemecká Bundesliga: Víťaz 2002
* Španielska liga: Víťaz 2008
* Pohár UEFA Finále 2002
* Konfederačný pohár FIFA Bronzová medaila 2005 
* Majstrovstvá sveta 2002: Finále
* Majstrovstvá sveta 2006: 3. miesto
* Bravo Award- Najlepší mladý hráč Európy: 2002

## Odkazy

* Oficiálna stránka 
* FootballDatabase štatistiky Christopha Metzeldera
* Goal.com profil
* Kariéra na fussballdaten.de

Kategória:Narodenia v 1980
Kategória:Nemeckí futbalisti
Kategória:Hráči Real Madrid CF
Kategória:Hráči Borussia Dortmund
Kategória:Hráči Preußen Münster
Kategória:Hráči FC Schalke 04
Kategória:Hráči Majstrovstiev sveta vo futbale 2002
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Šams ad-Dín

**Šams ad-Dín** alebo **Šamsuddín** (), v prepise aj *Samsuddin* alebo *Chamsuddin*, s významom *Slnko viery*, je čestný titul, ktorým v stredoveku oslovovali islamských učencov. Časom sa z titulu vyvinulo meno, respektíve v niektorých krajinách aj priezvisko. Medzi známych nositeľov titulu patril napríklad cestovateľ Ibn Battúta.

## Pozri aj
* arabské meno
* Alá ad-Dín
* Džalál ad-Dín
* Sajf ad-Dín
* Saláh ad-Dín
* Záhir ad-Dín

Kategória:Tituly
Kategória:Islam
Zväz oslobodenia Ukrajiny

**Zväz oslobodenia Ukrajiny** (po ukrajinsky: *Союз Визволення України*) bola politická organizácia ukrajinských emigrantov utekajúcich z Ruského impéria, ktorí sa chceli zachrániť pred prenasledovaním ruskej cárskej moci počas prvej ruskej revolúcie v rokoch 1905 – 1907. Vznikla počas prvej svetovej vojny za pomoci ministra zahraničných vecí Rakúsko-Uhorska. Zväz bol založený s cieľom podporovať ústredné veľmoci vo vojne proti Ruskému impériu v auguste roku 1914 a jeho predstavitelia sa snažili získať pre Ukrajinu na Ruskom impériu nezávislosť a vytvorenie monarchie pod protektorátom Rakúsko-Uhorska a Nemecka.

Medzi ruskými zajatcami ukrajinského pôvodu, ktorí sa nachádzali v zajateckých táboroch v Nemecku, Rakúsku a Maďarsku, do ktorých boli na základe prosby zväzu rozmiestnení, zväz rozširoval národnú propagandu pomocou výučby v ukrajinčine a vydávaním periodík *Ukrainische Nachrichten*, *La Revue Ukrainienne* a *Noviny Zväzu oslobodenia Ukrajiny* (po ukrajinsky: *Вісник Союзу визволення України*), ktoré redigovali členovia zväzu Vladimir Dorošenko, Andrej Žuk a Michail Vozňak. Okrem periodík vydal viac ako 50 kníh a 30 brožúr v niekoľkých jazykoch.

Po roku 1917 sa zväz orientoval na pomoc zajatým vojakom a ochranu etnicky ukrajinských území, ktoré boli obsadené rakúsko-uhorskými a nemeckými vojskami, pretože na ne malo zálusk Poľsko.

Dňa 1. mája 1918 zväz formálne prestal fungovať.

Kategória:Dejiny Ukrajiny
Kategória:Prvá svetová vojna
Kategória:Politické strany na Ukrajine
Kategória:Politické strany v Rusku
Dunajská ulica (Bratislava)

náhľad|Oblasť Dunajská

**Dunajská ulica** je ulica v Bratislave v Starom Meste. Je pomenovaná podľa rieky Dunaj.

Začína sa na Kamennom námestí, pokračuje východným smerom, kde križuje Rajskú, Klemensovu a Lazaretskú ulicu, končí sa križovaním Ulice 29. augusta a pripája sa na ulicu Malý trh a Mlynské nivy.

Býval tu Július Satinský, pred Dunajskou 15 je jeho pamätník. Na Dunajskej ulici sa v 18. storočí narodil a dlhodobo býval a pracoval Wolfgang von Kempelen.

## Významné budovy
* ZŠ a gymnázium s vyučovacím jazykom maďarským, Dunajská 13
* Bratislavské bábkové divadlo, Dunajská 36

## Galéria

Súbor:Satinsky-Denkmal.jpg|Pamätník Júliusa Satinského
Súbor:Bratislavske babkove divadlo.JPG|Bratislavské bábkové divadlo
Súbor:Roľnícky dom na rohu Dunajskej a Klemensovej v Bratislave.jpg|alt=|Roľnícky dom na rohu Dunajskej a Klemensovej v Bratislave
Súbor:Old puppet theater and memorial plaques of the first socialist association Napred (1902 - 1918) and the founding congress of the Union of Young Communist Workers of Slovakia (1920).jpg|alt=|Staré bábkové divadlo a pamätné tabule prvého socialistického spolku Napred (1902 - 1918) a ustavujúceho zjazdu Zväzu mladých komunistických robotníkov Slovenska (1920)


## Iné projekty

Kategória:Ulice v Starom Meste v Bratislave
Kategória:Pomenovania podľa Dunaja
Mazepizmus

**Mazepizmus** alebo **mazepisti** je označenie ľudí vo vzťahu k národno-oslobodzovaciemu hnutiu Ukrajincov v Ruskom impériu, ktoré sa začalo používať v 18. storočí ako pomenovanie pre prívržencov hajtmana Ivana Mazepu a neskôr aj iných menej lojálnych ľudí k režimu v Ruskom impériu. Použitie termínu sa najviac rozšírilo na prelome 19.-20. storočia, keď sa rozmáhalo aj národno-oslobodzovacie hnutie na Ukrajine. Aby sa ruskí nacionalisti nejakým spôsobom od ukrajinských mazepistov odlíšili, používali termín Bohdanovci - na počesť a pamiatku Bohdana Chmeľnického, ktorý pripojil Ukrajinu k Moskovskej Rusi.

Prívrženci moskvofilského hnutia v Haliči a ruská oficiálna politická moc na začiatku 20. storočia nazývali mazepistami aj svojich protivníkov ukrajinofilov, prívržencov nezávislého rozvoja Ukrajiny, jej kultúry a ukrajinčiny. Neskôr po zmene režimu sa za mazepistov označovali prívrženci nezávislej Ukrajiny 20. storočia (tzv. petľurovci alebo banderovci).

V súčasnosti má pojem mazepizmus aj pozitívny význam, pod ktorým sa rozumie hnutie za nezávislosť a slobodu Ukrajiny.

## Referencie


Kategória:Dejiny Ukrajiny
Ibn Battúta

**Ibn Battúta** (; * 24. február 1304, Tanger, Marínovský sultanát – † 1368/1369, Murrákuš, Marínovský sultanát) bol berberský učenec, právnik a sudca. Preslávil sa však ako cestovateľ, geograf a spisovateľ, ktorý počas 30 rokov precestoval asi  a svoje zážitky z ciest nadiktoval do knihy nazvanej jednoducho *Cesta* ( *ar-[[Rihla]]*).

Jeho arabské meno sa uvádza ako **Abú Abd Alláh Muhammad bin Abd Alláh bin Muhammad bin Ibráhím al-Lawátí at-Tandží** (). Spomína sa aj pod menom **[[Šams ad-Dín]]** ( – *Slnko viery*), to je však čestný prívlastok, ktorým sa oslovovali islamskí učenci.

Dňa 14. júna 1325, vo veku 21 rokov, sa Ibn Battúta vydal na moslimskú púť hadždž do Mekky. Po vykonaní púte pokračoval v cestovaní a do Fezu v Maroku sa vrátil skoro po 30 rokoch, v roku 1354. Okrem Severnej Afriky a Blízkeho východu precestoval Západnú Afriku, Južnú a Východnú Európu, Indický subkontinent, Strednú Áziu, Juhovýchodnú Áziu a Čínu.

## Cesta
Niekoľko rokov po návrate sultán Abú Inán Fáris vyzval Ibn Battútu, aby svoje spomienky a zážitky nadiktoval panovníkovmu kancelárovi, spisovateľovi Ibn Džuzajovi. Tento rukopis neskôr doplnil vlastnými poznámkami. Vznikol tak spis pod názvom *Dielo pre tých, ktorí sa zaujímajú o zvláštnosti miest a divy cestovania* () známy pod skráteným názvom *Cesta Ibn Battútu* ( *[[Rihla]] ibn Battúta*) alebo len *Cesta* ( *ar-[[Rihla]]*).

## Literatúra
* IBN BATTÚTA, Muhammad ibn Abdalláh: *Cesty po Africe, Asii a Evropě vykonané v letech 1325 až 1354.* [Preklad: Ivan Hrbek] Praha : Státní nakladatelství krásné literatury a umění, 1961. 594 s. [edícia: *Živá díla minulosti*; zväzok 29.]
* IBN BATTÚTA, Muhammad ibn Abdalláh: *Cesty po Afrike, Ázii a Európe v rokoch 13251354.* [Z arabského originálu vybral, preložil, úvodom, menným registrom a poznámkami opatril Ladislav Drozdík] Bratislava : Slovac Academic Press, 2009. 446 s. 

## Iné projekty

## Externé odkazy
* Ibn Battuta  [en]

## Zdroj

Kategória:Berberskí učenci
Kategória:Berberskí cestovatelia
Kategória:Berberskí geografi
Kategória:Berberskí spisovatelia
Kategória:Narodenia 24. februára
Kategória:Narodenia v 1304
Maximilian Ferdinand Wocke

**Maximilian Ferdinand Wocke** (* 27. november 1820, Breslau, Poľsko - † 7. november 1906, Breslau) - bol menej známy nemecký entomológ poľského pôvodu, ktorý sa špecializoval hlavne na rad motýľov (Lepidoptera). Zaoberal sa hlavne malými motýľmi (Microlepidoptera). Bol predsedom spolku: Vereins für schlesische Insektenkunde. Pracovne pôsobil ako farmaceut a lekár. Počas svojho života spolupracoval s Dr. Ottom Staudingerom, ale i s inými významnými entomológmi.

## Bibliografia: (čiastočná)
* Staudinger, O. & Wocke, M. F.: (1861), Catalog der Lepidopteren Europa's und der angrenzenden Länder. Dresden, (Staudinger & Burdach). XVI + 192 pp.
* Staudinger, O. & Wocke, M. F.: (1871), Catalog der Lepidopteren des Europaeischen Faunengebiets. Dresden, (Burdach). XXXVII + 426 pp.

## Zdroje informácií o autorovi
* Anonym: 1906, [Wocke, M. F.]. Ann. Soc. Ent. Belgique, 50: p. 373.   
* Standfuss, M.: 1906, [Wocke, M. F.]. Iris [1906]: p. 145 - 157 + portrét.   
* Anonym: 1907, [Wocke, M. F.]. Ent. Wochenbl., 24: p. 29 + portrét.  
* Anonym: 1907, [Wocke, M. F.]. Leopoldina, 43: p. 56. 
* Horn, W.: (H. R.): 1907, [Wocke, M. F.]. Dtsch. ent. Ztschr., 95: p. 229 - 230.   
* Dittrich: 1907, [Wocke, M. F.]. *Z. Ent. (N. F.)* 32(N.F.): p. 35 - 46 + portrét. 
* Horn, Walther R.: 1907, [Wocke, M. F.]. Dtsch. ent. Ztschr., 95: p. 229 - 230.
* Türk: 1907, [Wocke, M. F.]. Jahres-Ber. schles. Ges. vaterl. Cultur, 84(1906): p. 55 - 56. 
* Krancher, O.: 1908, [Wocke, M. F.]. Ent. Jahrb., 17: p. 198. 

Kategória:Nemeckí entomológovia
Kategória:Poľskí entomológovia
Kategória:Lepidopterológovia
Kategória:Narodenia v 1820
Kategória:Úmrtia v 1906
Kategória:Mikrolepidopterológovia
Kategória:Osobnosti z Vroclavu
Žlté tričko

[thumb|right|250px|Žlté tričko pre vedúceho pretekára [Tour de France 2004.]]
**Žlté tričko** je tričko, ktoré si oblieka pretekár, ktorý je na čele predbežného poradia vo viacetapových cyklistických pretekoch, najznámejšie je žlté tričko z pretekov Tour de France. Oprávnenie obliecť si žlté tričko na štarte etapy získava jazdec, ktorý bol v priebežnom hodnotení po poslednej ukončenej etape na prvom mieste v poradí. Pretekár, ktorý získa žlté tričko po poslednej etape pretekov sa stáva ich celkovým víťazom.

## História
Žlté tričko je najznámejšie z Tour de France, kde bolo aj zavedené ako označenie priebežného lídra. Na pretekoch si ho prvýkrát obliekol francúzsky jazdec Eugène Christophe v etape z Grenoblu do Ženevy 18. júla 1919.

Kategória:Cyklistika
Petrohradská rada pracujúcich a armádnych poslancov

**Petrohradská rada pracujúcich a armádnych poslancov** (po rusky: *Петроградский совет рабочих и солдатских депутатов*, *Петроградский совет*, *Петросовет*) skrátene tiež **Petrohradský soviet** bola rada založená v Petrohrade 13. marca 1917, ktorá zastrešovala záujmy robotníckej triedy, no jej začiatky fungovania sa datujú do obdobia prvej ruskej revolúcie v roku 1905. Oficiálnym periodikom Petrohradskej rady boli noviny Izvestija.

Na čele rady stáli traja predstavitelia politických smerov - menševik Nikolaj Čcheidze (predseda), Matvej Skobelev (podpredseda) a Alexandr Kerenskij.

## Pozri aj
* Dočasný výbor Štátnej dumy

Kategória:Dejiny Ruska
Kategória:Februárová revolúcia 1917
Peter Babnič

**Peter Babnič** (30. máj 1977, Brezno) je slovenský futbalový reprezentant, v súčasnosti hráč štvrťoligového klubu Baník Ružiná. 

Peter Babnič je odchovancom MŠK Brezno, odkiaľ odišiel do banskobystrickej Dukly. Od roku 1997 hrával vo farbách Interu Bratislava. V rokoch 1999/00 a 2000/01 získal s Interom titul. Okrem týchto titulov vyhral Babnič s Interom aj ligový pohár v rokoch 1999/00 a 2000/01. 

V roku 2001 odišiel do českej Sparty, s ktorou vyhral českú Gambrinus Ligu v sezóne 2002/03. Po sezóne odišiel do Zlína, ale ani tam nevydržal dlho. Už v jeseni rozdával radosť fanúšikom Sigmy Olomouc, ktorá ho po sezóne predala do Ružomberka. Neskôr odišiel do poľského klubu Dyskobolia Grodzisk Wielkopolski, kde síce hral len v dvoch zápasoch (proti Dynamu Kyjev 2:1 doma a proti Jagiellonii Białystok 3:1 vonku), no v obidvoch skóroval ako jediný. Po sezóne 2007/08 odišiel do Senca, kde ale odohral len jeden zápas. Potom už nasledovala fúzia klubu s Dunajskou Stredou. 

Reprezentoval Slovensko v mládežníckych kategóriach a aj v seniorskej kategórii.

## Úspechy
* **Majster Slovenska**: 1999/00 a 2000/01 s Interom Bratislava
* **Ligový pohár Slovenska**: 1999/00 a 2000/01 s Interom Bratislava
* **Majster Českej republiky**: 2002/03 so Spartou Praha
* **Puchar Ekstraklasy**: 2007/08 s Dyskoboliou Grodzisk Wielkopolski

## Referencie

## Externé odkazy
* Štatistiky na ''90minut.pl'' 
* Peter Babnič na national-football-teams 
* Peter Babnič na stránke transfermarkt.at 

## Zdroj

Kategória:Slovenskí futbalisti
Kategória:Hráči FK Inter Bratislava
Kategória:Hráči AC Sparta Praha
Kategória:Hráči FK DAC 1904 Dunajská Streda
Kategória:Hráči SK Sigma Olomouc
Kategória:Osobnosti z Brezna
Askold (ruský krížnik)

**Askold** () bol ruský krížnik postavený pre cárske ruské loďstvo nemeckou firmou Deutsche Werft Kiel. Začali ju stavať v roku 1898 v Kruppovej lodenici. Bola vybavená deviatimi kotlami novovyvinutého typu Schulz-Thornycroft.

Na vodu bol spustený 3. marca 1900 a slúžil v ruskej pacifickej flotile počas rusko-japonské vojny a prvej svetovej vojny. Asistovala v Šanghaji po boji v Žltom mori a v roku 1906 sa stala vlajkovou loďou sibírskej flotily krížnikov v Port Arthure. V roku 1915 odplávala do Stredozemného mora a zúčastnila sa operácie Dardanely spolu s britskými spojencami. Po ruskej revolúcii bola obsadená kráľovským námorníctvom a premenovaná na Glory IV. (anglický preklad). Po ruskej občianskej vojne bola v roku 1921 zošrotovaná v Nemecku. Loď bola pomenovaná po legendárnom Varangianovi Askoldovi.


Image:Askold at Port Arthur (1904).jpg|Askold v Port Arthure (1904)
Image:Askold in Kronstadt (1902).jpg|Askold, rok 1902
Image:Askold during World War 1.jpg|Askold počas prvej svetovej vojny


## Zdroj
* Veľká Encyklopédia lodí (Chris Marshall 1996)

## Iné projekty

Kategória:Bojové lode ZSSR
Bar (mesto v Čiernej Hore)

thumb|Staré mesto Bar
right|180px
**Bar** (cyrilikou Бар, ) je mesto v Čiernej Hore na pobreží Jadranu. Je tu dôležitý prístav, z ktorého premávajú trajekty do Slovinska, Talianska a Grécka, a konečná stanicaželezničnej trate Belehrad – Bar. V roku 2003 tu žilo 13&nbsp;700 obyvateľov. 

Sú tu mnohé architektonicky zaujímavé budovy, bohužiaľ boli znehodnotené v socialistickej výstavbe. Mesto bolo postavené až na konci 19. storočia, čomu nasvedčujú široké bulváre. Mesto bolo ťažko poškodené zemetraseniami v rokoch 1968 a 1979. 

## Partnerské mestá
*  Bor, Srbsko
*  Shkodër, Albánsko
*  Ulcinj, Čierna Hora
*  Bari, Taliansko
*  Norimberg, Nemecko

## Referencie


## Iné projekty

Kategória:Mestá v Čiernej Hore
Kategória:Prístavné mestá Jadranského mora
Diana

**Diana** môže byť:
*Diana (prvé meno)
*rímska bohyňa lovu, pozri Diana (mytológia)
*zastarano: francovka
*región na Madagaskare, pozri Diana (región)
*sídlo:
**v USA:
***Diana (New York)
***Diana (Illinois)
***Diana (Tennessee)
***Diana (Texas)
***Diana (Západná Virgínia)
**časť obce Rozvadov v Česku, pozri Diana (Rozvadov)
**časť obce Hefenlohr v Nemecku
**časť obce Kirchseeon v Nemecku
**osada v Poľsku v  Świbiem
**Diana Veteranorum
*Výšina přátelství (vrch v Karlových Varoch)
*Rozhledna Diana (rozhľadňa na tomto vrchu)
*prírodná rezervácia v Česku, pozri Diana (prírodná rezervácia)
*značka čokolády, pozri Diana (čokoláda)
*výrobca lietadiel, pozri Diana (továreň)

## Pozri aj
*Diana Company
*Lanová dráha Diana (lanovka na Výšinu přátelství)
Bajkal (loď)

**Bajkal** bola ruská prievozná loď postavená v júni 1900 kvôli spojeniu východnej a západnej časti transsibírskej magistrály cez jazero Bajkal. V zime bola loď využívaná aj ako ľadoborec. 

Postavili ju v Anglicku, potom ju celkom rozobrali, aby sa dala prepraviť na jazero, kde ju znova zmontovali. Bola veľmi dôležitou spojkou hlavne počas Rusko-japonskej vojny. 

Slúžila na jazere až dovtedy, kým nepredĺžili železničnú trať po pevnine okolo Bajkalu. Rozmery lode boli 76,2 m x 19,2 m a priestornosť 2844 RT.

Kategória:Ruské lode
Don LaFontaine

**Donald LaFontaine** (* 26. august 1940, Duluth, Minnesota, USA – † 1. september 2008, Los Angeles, Kalifornia) bol americký komentátor známy tým, že nahovoril viac ako 5&nbsp;000 filmových trailerov, televíznych reklám, internetových propagácií a trailerov na videohry. Jeho nezameniteľný hlas je aj hrozivý aj zvučný. Vďaka veľkému množstvu komentárov k trailerom, ktoré LaFontaine nahral, stal sa indentifikovateľný podľa frázy "*In a world...*" (v slovenčine "*Vo svete, kde...*"), ktorá sa používa v traileroch tak často, až sa stala klišé. Niekoľkokrát aj toto klišé parodoval, nedávno pre poisťovňu GEICO.

LaFontaine uviedol, že jeho obľúbená práca na filmovom traileri, bola na životopisnom filme ''Sloní muž''.

## Referencie

## Externé odkazy
*Oficiálna stránka
*
* The Age (Australia), 29. november 2003: Trailer talk Článok o Donovi LaFontaine od Alana Geldera. 
* Interview magazínu SWINDLE 

Kategória:Komentátori USA
Kategória:Osobnosti z Minnesoty
3M6 Šmeľ

thumb|3M6 Šmel
**3M6 ŠMEL** (pôvodne 3M6 Šmeľ, rusky 3М6 Шмель - čmeliak, označenie NATO: **AT-1 Snapper**) je diaľkovo navádzaná protitanková raketa bývalého ZSSR. Vzhľadom na svoju veľkú hmotnosť a rozmery, bola príliš ťažká a veľká na nosenie vojakmi ako ručná zbraň, tak sa často upevňovala na špeciálne upravené vozidlá alebo vrtuľníky.

## Vznik a vývoj
thumb|3M6 Šmel umiestnená na BRDM-1
3M6 Šmeľ bol vyvíjaný na princípe západného ATGM v SKB Gladkostvolnoi artillerii v Kolomni. Vývoj rakety postupoval rýchlo a prvé nekontrolované testy sa uskutočnili v apríli 1958, hneď po nich nasledovali kontrolované testy v júni a júli 1958. V apríli 1959 bola prvýkrát predstavená veliteľstvu ozbrojených síl. 1. augusta 1960 bola prijatá do aktívnej služby a verejnosti predstavená v roku 1963.

thumb|3M6 Šmeľ umiestnená na GAZ-69
Existovali dva druhy nosičov rakiet 3M6 Šmeľ:
* **2P26** umiestnená na ľahkom neobrnenom terénnom vozidle GAZ 69 so štyrmi odpaľovacími koľajami mieriacimi dozadu. Riadiaca stanica mohla byť umiestnená v 30 m vzdialenosti od vozidla. Takéto zariadenie bolo do služby prijaté v roku 1960.
* **2P27** umiestnená na obrnenom vozidle BRDM-1, s tromi odpaľovacími koľajami, ktoré boli chránené pancierovým krytím. Do služby prišlo v roku 1964.

## Technický popis
Protitanková riadená raketa 3M6 Šmeľ sa skladala z dvoch častí. Prvou bola kumulatívna hlavica s trhavou náplňou a nárazovým zapaľovačom. Tuhú časť tvoril samotný trup rakety. V ňom bol umiestnený raketový pohonný systém, palubný riadiaci systém a zdroj energie. Na zadnej časti trupu boli štyri mohutné stabilizačné plochy s pohyblivými krídelkami. Pohonný systém sa skladal zo štartovacieho a letového motoru. Obidva motory používali tuhé pohonné hmoty. Použiteľnosť rakety bola v rozmedzí 500 až 2 200 m. Riadiaci systém bol dvojkanálový s ručnými povelmi prenášanými cez kábel a zameriavaný vizuálnym sledovaním cieľa. Operátor obsluhoval elektronický blok, ktorý bol napojený na riadiaci pult s vlastným napájaním. K pultu sa vždy pripájala vodičom raketa, ktorú operátor riadil. Na zameranie cieľa a sledovanie rakety počas letu slúžil optický zameriavač.

## Užívatelia

## Nasadenie
3M6 Šmeľ bolo použité Egyptom v roku 1967 v 6-dňovej vojne. Severná Kórea začala v roku 1975 vyrábať upravenú verziu tohto systému.

## Základná charakteristika
* **Dĺžka** - 1150 mm
* **Rozpetie krídel** - 750 mm
* **Priemer** - 136 mm
* **Vystreľovaná váha** - 22,5 kg
* **Rýchlosť** - 90-110 m/s
* **Dosah** - 500-2300 m
* **Čas do maximalneho dosahu** - 20 s
* **Hlavica** - 5.4 kg HEAT 300 mm vs RHA

## Zdroj
* GAZ-69, 3M6 ŠMEL 
* AT-1 SNAPPER 
* 

## Iné projekty

Kategória:Protitankové zbrane
GAZ-46

**GAZ-46** je obojživelný automobil, ktorý vznikol v ZSSR po druhej svetovej vojne. Technicky vychádza z amerického Fordu GPA.

## Vznik a vývoj
Počas 2. svetovej vojny dodali Američania ako vojenskú pomoc na základe zmluvy o prenájme a pôžičke, Sovietom 9500 vozidiel Ford GPA. Po vojne bolo v ZSSR bežné, že osvedčené typy zahraničných vozidiel boli okopírované, upravené a vyrábané bez akejkoľvek licencie. GAZ-46 je toho typickým príkladom. Jeho výroba začala v roku 1956. Toto vozidlo je plne obojživelné.

## Technický popis

Základ vozidla tvorí podvozok automobilu GAZ 69, ktorý patril v päťdesiatych rokoch do výzbroje všetkých armád Varšavskej zmluvy. Vodotesná pontónová karoséria bola zváraná z oceľového plechu. V prednej časti bol štvorvalcový vodou chladený zážihový motor s objemom 2,112 l. Výfukové potrubie bolo vyvedené na pravej strane, vedľa krytu motora. Prevodovka bola trojstupňová s dvojstupňovou prídavnou prevodovkou a špeciálnou rozvodovkou pre pohon lodnej skrutky a vodného čerpadla. Zadná náprava bola poháňaná trvalo a redukciu bolo možné zaradiť iba pri zapnutom pohone prednej nápravy. Obidve nápravy boli tuhé a odpružené listovými perami. Boli poháňané kĺbovými hriadeľmi. Vo vode bol automobil poháňaný trojlistou vrtuľou. Zmenu smeru zabezpečovalo kormidlo umiestnené za lodnou skrutkou. V prednej časti karosérie bol vyklápací vlnolam. V zadnej časti karosérie boli dve 45 l nádrže na palivo. Predné okno sa dalo sklopiť a v prípade potreby sa dala na trubkovú konštrukciu natiahnuť plátená strecha. Vozidlo mohlo prepravovať 5 osôb.

## Zaujímavosti
Vozidlo sa objavilo vo filme Nevera po slovensky ako auto Karčiho Tarambulu.
## Zdroj
* http://www.vojenskatechnika.sk  prístup 24.7.2008

## Iné projekty

Kategória:Sovietske vojenské vozidlá
Supernatural

**Supernatural** z anglického nadprirodzený, môže odkazovať viac vecí:

**TV**
* Supernatural (TV seriál), americký seriál

**Hudba**
* *"Supernatural"*, pieseň od interpreta Ciara
* Supernatural (raper)
* Supernatural (hudobná skupina), švédska hudobná skupina
* ''Supernatural'',  album Carlosa Santanu z roku 1999

* *"Supernatural"*, pieseň od Raven-Symoné
Váhikum

**Váhikum** je predpokladaná tektonická jednotka Západných Karpát, ktorá by mala byť analógiou alpského južného penninika, teda dnes zaniknutý priestor pokračovania alpského Piemontsko-ligurského oceánu, ktorý je v Karpatoch označovaný ako Váhický oceán. Tento priestor sa podľa niektorých predstáv v období od strednej jury (bajok) po koniec kriedy mohol nachádzať medzi oravikom a severným okrajom tatrika. V priebehu kriedy až paleogénu bola jeho oceánska (alebo stenčená kontinentálna) kôra subdukovaná a neskôr bol prekrytá násunom tatrika.

## História výskumu
Prítomnosť penninika i jeho predpokladaný výskyt na rozhraní externíd a interníd predpokladal Dimitrij Andrusov už v roku 1960. Termín *váhikum* je odvodený od rieky Váh, zaviedol ho vo svojich prácach v rokoch 1980 a 1981 Michal Maheľ, na základe analógie s Alpami.

V roku 1982 boli v severnej časti Považského Inovca identifikované prvé výskyty vrchnokriedových vápnitých bridlíc. Tieto horniny pokladali za súčasť klapskej jednotky. Po náleze jurských olistolitov rádiolaritov niektorí autori predpokladali existenciu kontinuitného jurského až vrchnokriedového vrstevného sledu, ktorý označili belická jednotka (hornobelická skupina) a považovali ich za súčasť váhika.

Neskoršie výskumy názory predošlých nepotvrdili a príslušnosť týchto hornín k váhiku spochybnili. Neistota samotnej správnej definície váhika spôsobuje, že niektorí autori horninové celky označované za váhikum štruktúrne zaraďujú do infratatrika, teda k vonkajšej časti tatrika, ktorá mala byť priľahlá k váhickému oceánu.

Existencia váhika ako oceánskej domény v súčasnosti je spochybňovaná, aj keď nie je vylúčená jeho existencia niekoľko kilometrov pod horninami externej časti tatrika (infratatrika). Diskutabilná zostáva aj otázka príslušnosti ďalších jednotiek považovanými rôznymi autormi za súčasť váhika.

## Stavba a členenie
Za možné zvyšky váhika sú považované predovšetkým zachované fragmenty belickej jednotky v Považskom Inovci a to v jeho severnom (medzi Selcom a Mníchovou Lehotou) tak i južnom bloku (severne od Hlohovca). Tvoria ich slabometamorfované usadené horniny. Najstaršie z nich sú olistolity rádiolaritov vrchnej jury (malm), ktoré podľa niektorých interpretácií skĺzli do spodnokriedových kremitých bridlíc a vrchnokriedového flyšu (hornobelické súvrstvie, resp. hornobelická skupina). Výrazne hlbokovodný pôvod týchto hornín je však kontrastný s prítomnosťou iného materiálu zo zlepencov a olistolitov, obsahujúcich aj klasty okolitého kryštalinika (hlavne svorov) a vrchnopaleozoických pieskovcov, bridlíc a bazaltov.

Na základe štúdia vrtov iňačovsko-kričevskej jednotky sa predpokladá váhikum aj v oblasti podložia Východoslovenskej panvy. Iňačovsko-kričevská jednotka tvorí predterciérne podložie panvy na východnom Slovensku a západnej Ukrajine. Tvoria ju slabometamorfované triasové karbonáty, kremenné bridlice a ďalšie typu Bündnerschiefer, na ktoré nasadá paleogénny flyš, miestami so serpentinitmi. Za možnú súčasť váhika tiež niektorí považujú surovínsku jednotku na Myjavskej pahorkatine.

## Referencie

Kategória:Geológia Slovenska
Kategória:Geológia Západných Karpát
Feromón

**Feromón** je prchavá chemická látka, ktorá spúšťa prirodzenú reakciu jedinca toho istého biologického druhu. Najčastejšie sú to poplašné feromóny, pohlavné feromóny alebo potravné feromóny, ktoré spúšťajú behaviorálnu alebo fyziologickú reakciu. Pojem feromón zaviedli prvýkrát Peter Karlson a Martin Lüscher .       

## Výskum
Výskum feromónov začal pomerne neskoro. Až koncom päťdesiatych rokov dvadsiateho storočia sa po prvýkrát podarilo nemeckému vedeckému tímu chemicky identifikovať feromón. Dnes už je pomerne dobre známe, ako feromóny fungujú a ako ovplyvňujú správanie určitých druhov zvierat. V prvom rade boli používané pri výskume mole a hlodavce.
The Kooks

**The Kooks** je indie rocková skupina zo Spojeného kráľovstva, ktorá vznikla v roku 2004 v  Brightone v Anglicku. 

Doteraz vydali 2 štúdiové albumy, ktoré dosiahli úspech v UK Albums Chart. Ich debutový album z roku 2006 *[[Inside In/Inside Out]]*  sa dostal najvyššie na #2 a druhý album z roku 2008 *[[Konk (album)|Konk]]* sa stal #1. Skupina vydala tretí štúdiový album *[[Junk Of The Heart]]*, 12. septembra 2011.

## História
Kapela sa sformovala na Brighton Institute of Modern Music, kde všetci členovia študovali. Hlavný vokalista a rytmický gitarista Luke Pritchard zohnal bassistu Maxa Raffertyho v rámci vysokoškolského projektu, Luke a Max tvorili základ skupiny. Po príchode hlavného gitaristu Hugh Harrisa a bubeníka Paula Garreda premýšľali o názve skupiny, vybrali "Kooks", čo je názov songu Davida Bowieho z albumu *[[Hunky Dory]]*, vydaného v roku 1971.

The Kooks vydali debutové EP a hrali na Brighton's Free Butt festivale, neskôr sa dostali k nahrávaciemu štúdiu Virgin Records. Prvým hitom bola pieseň s názvom „Naïve“, ktorú napísal Pritchard vo svojich pätnástich rokoch – táto pieseň bola súčasťou prvého albumu *[[Inside In/Inside Out]]*. Predalo sa ho viac než milión kópií a získalo trojnásobné platinové ocenenie. Aktuálny album s názvom *[[Konk (album)|Konk]]* sa dostal na prvé miesto britskej albumovej hitparády.

## Členovia skupiny
### Súčasní členovia
V súčasnosti kapelu The Kooks tvoria: 
* Luke Pritchard – gitara a spev
* Hugh Harris – hlavná gitara a vokály
* Alexis Nuñez – bicie
* Peter Denton – basová gitara

### Bývalí členovia
* Max Rafferty – basová gitara (2004 – 2008)
* Dan Logan – basová gitara (2008)
* Paul Garred - bicie (2004-2012)

## Diskografia
### Štúdiové albumy

## Referencie

## Iné projekty

Kooks, The
Meltdown (Vinnie Moore)

***Meltdown*** je tretí štúdiový album gitaristu Vinnie Mooreho.

## Skladby
# „Meltdown“ - 3:32
# „Let's Go“ - 4:35
# „Ridin' High“ - 4:41
# „Earthshaker“ - 4:58
# „Deep Sea“ - 6:33
# „Cinema“ - 5:01
# „Midnight Rain“ - 4:49
# „Where Angels Sing“ - 1:45
# „Check It Out“ - 5:02
# „Last Chance“ - 3:50
# „Coming Home“ - 5:19

## Zostava
* Vinnie Moore - gitara
* Greg Smith - basgitara
* Joe Franco - bicie

Kategória:Hudobné albumy z 1991
Kategória:Albumy Vinnie Mooreho
Out of Nowhere

***Out of Nowhere*** je štvrtý štúdiový album gitaristu Vinnie Mooreho.

## Skladby
# „With The Flow“ – 3:45
# „Losing Faith“ – 4:09
# „Echoes“ – 4:09
# „Thunderball“ – 3:29
# „From Now On“ – 3:47
# „Time Traveler“ – 4:13
# „VinMan's Brew“ – 4:20
# „She's Only Sleeping“ – 3:47
# „Am I Only Dreaming?“ – 4:01
# „770 Days“ – 3:44
# „Move That Thang!“ – 3:56
# „Winter Sun“ – 1:55

## Zostava
*Vinnie Moore – gitara, producent
*Brian Tichy – bicie
*Dorian Heartsong – basová gitara
*Paul Hammingsong – producent

Kategória:Hudobné albumy z 1996
Kategória:Albumy Vinnie Mooreho
Turbanfest

**[t]urbanfest** je alternatívny hudobný festival, ktorý sa koná pravidelne od roku 2005 v Prešove. Zameriava sa nielen na hudbu, ale jeho súčasťou sú aj divadelné predstavenia alebo tvorivé dielne, kde prebieha výuka bubnovania, žonglovania či kováčstva.
Súčasťou festivalu je aj premietanie dokumentárnych filmov. 

## História

Prvé tri ročníky festivalu sa uskutočnili v areáli Hotelovej akadémie Prešov. Na nultý ročník sa v roku 2005 prišlo pozrieť niekoľko stoviek návštevníkov, ročník 2007 už navštívilo počas dvoch dní okolo 2000 ľudí.

Tretí ročník v roku 2008 sa uskutočnil na letnom kúpalisku Delňa v Prešove, takže hudobné predstavenia mohli pokračovať aj po 22:00 hodine bez rušenia nočného pokoja v centre mesta.
Zúčastnili sa na ňom nielen interpreti zo Slovenska, ale aj z Česka a Poľska.

## Externé odkazy
* &#x5b;t&#x5d;urbanfest 

Kategória:Hudobné festivaly na Slovensku
Kategória:Kultúra v Prešove
Radovan Karadžić

**Radovan Karadžić** (* 19. jún 1945, Petnjica, Socialistická republika Čierna Hora, SFR Juhoslávia) je bývalý bosniansko-srbský politik, básnik a psychiater, v súčasnosti zadržiavaný kvôli obvineniam z vojnových zločinov.

## Životopis
Bol spoluzakladateľom Srbskej demokratickej strany v Bosne a Hercegovine. V rokoch 1992 až 1996 bol prvým prezidentom bosnianskej Republiky Srbskej. Medzinárodný trestný tribunál pre bývalú Juhosláviu (ICTY) ho obvinil z vojnových zločinov vrátane genocídy voči civilistom z radov bosnianskych Moslimov a bosnianskych Chorvátov počas vojny v Bosne (19921995). Spolu s Ratkom Mladičom sa mu pripisuje hlavná zodpovednosť za masaker v Srebrenici, kde srbské ozbrojené sily povraždili vyše 8 000 civilistov. Od roku 1995 bol na úteku, až kým ho 21. júla 2008 nezadržali srbské bezpečnostné sily v Belehrade. Počas svojho skrývania si nechal narásť dlhé vlasy a bradu s fúzmi, pričom pracoval ako lekár na súkromnej klinike v Belehrade a používal falošné meno Dragan Dabić.

## Iné projekty

## Externé odkazy
* O Srebrenickom masakre

Kategória:Básnici Republiky srbskej
Kategória:Psychiatri Republiky srbskej
Kategória:Politici Republiky srbskej
Kategória:Osobnosti čiernohorského pôvodu
The Maze

***The Maze*** je piaty štúdiový album gitaristu Vinnie Mooreho.

## Skladby
# „The Maze“ – 8:42
# „King Of Kings“ – 5:48
# „Cryptic Dreams“ – 5:33
# „Never Been To Barcelona“ – 4:21
# „Watching From The Light“ – 4:45
# „The Thinking Machine“ – 4:42
# „Eye Of The Beholder“ – 6:00
# „Rain“ – 4:26
# „In The Healing Garden“ – 6:35
# „Fear And Trepidation“ – 8:12

### Zostava
*Vinnie Moore – gitara, produkcia
*Tony MacAlpine – klávesy
*Shane Galaas – bicie
*Dave LaRue – basová gitara
*Mike Varney – výkonný producent

Kategória:Hudobné albumy z 1999
Kategória:Albumy Vinnie Mooreho
Martin Weinek

**Martin Weinek** (* 30. jún, 1964, Leoben, Rakúsko) je rakúsky divadelný a filmový herec.

## Životopis
Weinek absolvoval v rokoch 1983 až 1986 herectvo u profesora Petra P. Josta.

Od roku 1986 hral v *Theater Gruppe 80* vo Viedni. V roku 1987 účinkoval na *Ruhrfestspiele* v Recklinghausene v réžii Georga Mittendreina v hre „Der Lechner Edi schaut ins Paradies“. V roku 1988 debutoval postavou liftboya vo filme *Nachsaison*. Angažmán v *Jura Soyfertheater* vo Viedni (v rokoch 1988 – 1989) a tiež účasť v iných divadlách a pôsobenie v úlohe režiséra, v dramaturga a producenta zužitkoval v rokoch 1990 – 1991 ako umelecký vedúci hernalskeho mestského divadla.

Medzitým bol stále činný vo filme a televízii, napr. v šesťdielnom seriáli z roku 1989 *Calafati Joe*.

Od  roku 1993 začali spolu s manželkou Evou pracovať s vínom ako amatérski viniohradníci a obhospodarujú pri Heiligenbrunne tri hektáre viníc.

## Filmografia
* 1989: *Calavati Joe* (TVS)
* 1999 – 2004, 2008, 2010: Komisár Rex (TVS)
* 2004: *Silentium*
* 2005: *Grenzverkehr*
* 2006: *Unter weißen Segeln* (epizóda „Träume am Horizont“)
* 2007: *Die Rosenheim-Cops* (epizóda „Liebe bis zum Ende“)

## Iné projekty

## Externé odkazy
* 
* Biografia na ORF 
*  Weinek ako vinohradník

Kategória:Rakúski divadelní herci
Kategória:Rakúski filmoví herci
Kategória:Rakúski televízni herci
Time Odyssey

***Time Odyssey*** je druhý štúdiový album gitaristu Vinnie Mooreho.

## Skladby
# „Morning Star“ – 3:24
# „Prelude/Into The Future“ – 4:23
# „Beyond The Door“ – 5:29
# „Message In A Dream“ – 9:10
# „As Time Slips By“ – 6:43
# „Race With Destiny“ – 6:36
# „While My Guitar Gently Weeps“ – 4:40
# „The Tempest“ – 8:48
# „Pieces Of A Picture“ – 6:14
# „April Sky“ – 5:10

## Zostava
*Vinnie Moore – gitara, producent
*Jordan Rudess – klávesy
*Joe Franco – bicie
*Michael Bean – basová gitara

## Umiestnenie v hitparádach
Billboard 200:
* ***Time Odyssey*** – #147

Kategória:Albumy Vinnie Mooreho
Kategória:Hudobné albumy z 1988
Mind’s Eye

***Mind’s Eye*** je debutový štúdiový album gitaristu Vinnie Mooreho.

## Skladby
# „In Control“ – 4:38
# „Daydream“ – 4:31
# „Saved By A Miracle“ – 5:19
# „Hero Without Honor“ – 7:19
# „Lifeforce“ – 4:02
# „N.N.Y.“ – 3:43
# „Mind’s Eye“ – 3:28
# „Shadows Of Yesterday“ – 4:34
# „The Journey“ – 5:26

## Zostava
*Vinnie Moore – gitara
*Tony MacAlpine – klávesy
*Tommy Aldridge – bicie
*Andy West – basová gitara
*Mike Varney – producent
*Steve Fontano – producent

Kategória:Albumy Vinnie Mooreho
Kategória:Hudobné albumy z 1986
Kategória:Debutové albumy
Defying Gravity

***Defying Gravity*** je štúdiový album gitaristu Vinnie Mooreho, ktorý v roku 2001 vydalo hudobné vydavateľstvo Shrapnel Records.  

## Skladby
# „Defying Gravity“ - 5:09	
# „Out and Beyond“ - 6:49	
# „Last Road Home“ - 4:30	
# „Alexander the Great“ - 5:08	
# „The Voice Within“ - 2:12	
# „If I Could“	- 4:54	
# „House with a Thousand Rooms“ - 5:28	
# „Awaken the Madman“ - 6:27	
# „In the Blink of an Eye“ - 5:34	
# „Equinox“ - 3:54	
# „Emotion Overload“ - 5:10	
# „Between then and Now“ - 1:37	

## Album nahrali
*Vinnie Moore - gitara
*Dave LaRue - basová gitara
*Steve Smith - bicie
*David Rosenthal - klávesy

Kategória:Hudobné albumy z 2001
Kategória:Albumy Vinnie Mooreho
Live!

***Live!*** je koncertný album amerického gitaristu Vinnieho Moorea, ktorý vyšiel v roku 2000.

## Skladby
# „The Thinking Machine“ - 3:58	
# „The Maze“ - 06:37	
# „Cryptic Dreams“ - 04:47	
# „Meltdown“ - 03:37	
# „Never been to Barcelona“ - 04:32	
# „She's Only Sleeping“ - 03:31	
# „Vinman's Brew“ - 06:33	
# „Check it Out!“ - 05:14	
# „Rain“ - 04:24	
# „Daydream“ - 02:52	
# „Watching from the Light“ - 04:32	
# „With the Flow“ - 04:23

## Zostava
* Vinnie Moore - gitara
* Barry Sparks - basová gitara
* Wayne Findlay - klávesy, gitara
* Shane Gaalaas - bicie

Kategória:Koncertné albumy z 2000
Kategória:Albumy Vinnie Mooreho
Citizendium

**Citizendium** je projekt, ktorý založil 15. septembra 2006 jeden z dvoch zakladateľov a bývalý šéfeditor Wikipédie, Larry Sanger. Pôvodne malo ísť o „progresívne plynulý odklon (fork)“ od anglickej Wikipédie. Citizendium sa ale nakoniec stalo samostatným projektom.

Na rozdiel od Wikipédie nedovoľuje anonymné príspevky a kvalitu príspevkov má zaručiť jednak menovitá známosť registrovaných prispievateľov, ako aj lektorovanie príspevkov odbornými redaktormi. Prispievatelia rovnako musia uviesť svoj odborný životopis.

Na tlačovej konferencii 17. októbra 2006 Sanger vyhlásil, že Citizendium sa onedlho pokúsi zosadiť Wikipédiu z prvého miesta pre online hľadanie všeobecných informácií. Projekt Citizendium má spravovať nadácia Citizendium Foundation.

Základom Citizendia boli pri jeho založení vybrané heslá pôvodnej Wikipédie. Ak bol ale článok na Citizendiu lektorovaný či revidovaný, mal už ďalej žiť v tomto projekte v zmenenej podobe a vlastným životom. Pri zahájení beta verzie v marci 2007 ale Larry Sanger vyhlásil, že všetky heslá Citizendia budú pôvodné.

## Externé odkazy
* citizendium.org – oficiálne stránky 

Kategória:Encyklopédie
Muria

**Muria** je menší, neaktívny stratovulkán, nachádzajúci sa na rovnomennom polostrove pri severnom pobreží centrálnej časti indonézskeho ostrova Jáva. Sopka leží bokom od hlavnej vulkanickej reťaze ostrova, jej horninové zloženie je odlišné od ostatných vulkánov - v stavbe prevládajú vysokodraselné horniny. Povrch sopky je posiate početnými krátermi, maarmi, troskovými kužeľmi a dómami. Najmladšie z nich sú tri maary na juhovýchodnom, resp. severovýchodnom svahu. Ich vek sa odhaduje na začiatok nášho letopočtu.

## Externé odkazy
* www.volcano.si.edu - stratovulkán Muria na Global Volcanism Program 

Kategória:Sopky Indonézie
Kategória:Stratovulkány
Amanecer en Puerta Oscura

***Amanecer en Puerta Oscura*** je druhý album španielskej doom metalovej skupiny Orthodox. Bol vydaný v roku 2007 vydavateľstvom Alone Records (vo formátoch CD a LP - 700 kusov na čiernom a 300 na hnedom vinyle) a následne v USA vydavateľstvom Southern Lord (ako CD).

## Skladby
# „Con sangre de quien te ofenda“ – 8:46
# „Mesto, rigido e ceremoniale“ – 9:02
# „Solemne Triduo“ – 4:11
# „Amancerer en Puerta Oscura“ – 1:46
# „Puerta Osario“ v 2:09
# „Templos“ – 15:01
# „Parte II. Apogeum“ – 7:54

## Charakteristika
Southern Lord píše: *"Amanecer en Puerta Oscura" uspel na ceste križujúcej rôzne odlišné žánre, kde sa jazzové vplyvy stretávajú s progresívnym zvukom a ultra-ťažkým drvivým metalovo-punkovým experimentom. Skupina nezabudla na svoje pravé metalové korene a andalúzsky kultúrny pôvod. Použitie nových nástrojov (klarinet, trúbka, kontrabas) ladia prirodzene s pôvodným štýlovým konceptom a otvárajú nové možnosti vidieť svetlo vo vnútri tejto temnej hudobnej koncepcie.*
Allmusic: *Úžasná prvá skladba „Con sangre de quien te ofenda“ v ktorej trio rozširuje svoj horizont do avandgardného jazzu ala John Coltrane na albume A Love Supreme...neskôr krátko flirtujú s  minimalistickou gitarou a klavírnou medzihrou na „Puerta Osario“,  *nasleduje* ...vzdušne inštrumentovaná a úplne na Coltrane-ho odkazujúca hra medzi kontrabasom, gitarovým echom a činelami na 15-minútovej „Templos“...Orthodox sa tiež vracajú k známemu doom metalu na skladbách „Mesto, rigido e ceremoniale“, „Solemne Triduo“ a „Parte II. Apogeum“ všetky s nápadne menej extrémnym zvukom než na ich debute.*

## Tvorcovia
* Ricardo Jimenez Gómez – elektrická gitara/spev
* Marco Serrato Gallardo – basová gitara
* B. Diaz Vera – bicie

### Hostia
* Jaime García - trúbka
* Tavo Domínguez - klarinet

## Referencie


## Externé odkazy
* recenzia ''Amanecer en Puerta Oscura'' na metalopolis.net 

Kategória:Hudobné albumy z 2007
Kategória:Albumy skupiny Orthodox
Kvesta

thumb|right|Náčrt kvesty.
**Kvesta** (zo špan. *cuesta* - kopec, stráň) je asymetrický vrchol hory alebo horského hrebeňa, tvoreného mierne naklonenými vrstvami hornín. Na jednej strane kvesty je príkry svah – čelný svah (*escarpement*) – z ktorého kolmo vystupujú obnažené horninové vrstvy, zatiaľ čo na druhej strane kvesty je dlhší mierny svah – tylový svah – tvorený vrstevnou plochou.

Toky stekajúce po escarpmente označujeme ako resekventné, naopak toky stekajúce v súlade s vrstevnými plochami označujeme ako konsekventné.

## Iné projekty

Kategória:Geomorfológia
The Search

Film Freda Zinnemanna vznikol len pár rokov po skončení druhej svetovej vojny. Okrem amerického vojaka, ktorý bol jedna z prvých úloh Montgomeryho Clifta, sú hlavnými postavami dvaja Česi. Matku Hanku stvárnila Jarmila Novotná, medzinárodne známa operná speváčka. Jej syna hral nadaný chlapec Ivan Jandl.

## Dej filmu

Po vojne sa z koncentračných táborov vracajú tisíce ľudí, vrátane detí zo všetkých európskych krajín. Medzin nimi je aj deväťročný *Karol Malík*. Ten ale v Osvienčime stratil reč a zabudol aj na to, že pred vojnou mal otca a matku. V troskách nemeckého mesta ho nájde americký vojak *Steve*, ktorý sa ujme jeho výchovy. Ani jeden z nich netuší, že Karlova matka *Hana* vojnu prežila a syna hľadá vo všetkých tranzitných táboroch, ktoré riadi Červený kríž. Malý Karol medzitým dostane nové meno a začne hovoriť po anglicky. 

Kategória:Filmy USA
Sojuz 10

**Sojuz 10** () bol sovietsky pilotovaný kozmický let v rámci programu Sojuz. Išlo o prvý plánovaný let k prvej kozmickej stanici na svete, Saľut 1, ktorá bola úspešne umiestnená na obežnú dráhu 19. apríla 1971.

## Posádka
*  Vladimir Šatalov (3), veliteľ
*  Alexej Jelisejev (3), palubný inžinier
*  Nikolaj Rukavišnikov (1), inžinier-výskumník

### Záložná posádka
*  Alexej Leonov, veliteľ
*  Valerij Kubasov, palubný inžinier
*  Piotr Kolodin, inžinier-výskumník

### Rezervná posádka
*  Georgij Dobrovoľskij, veliteľ
*  Vladislav Volkov, palubný inžinier
*  Viktor Pacajev, inžinier-výskumník

## Priebeh letu
Sojuz 10 vyštartoval 22. apríla 1971 o 23:54:06 svetového času (UTC) pomocou nosnej rakety Sojuz s posádkou pozostávajúcou z Vladimira Šatalova, Alexeja Jelisejeva a Nikolaja Rukavišnikova. Aj keď kozmická loď vyniesla posádku k stanici, nemohli sa s ňou úspešne spojiť. Zatiaľ čo bol Sojuz fyzicky pripojený k stanici, pripojenie nebolo dostatočne bezpečné, aby umožnilo otvoriť poklop, cez ktorý by sa kozmonauti dostali dovnútra. Navyše sa to javilo, akoby bol poklop v Sojuze zaseknutý. Toto viedlo k ďalším komplikáciám, po ktorých bola misia nakoniec zrušená, keď mal Sojuz problémy s odpojením od stanice. Po úspešnom odpojení nastal ďalší problém s jedným poklopom. Pri vstupe do atmosféry sa modul zaplnil toxickými výparmi, ktoré spôsobili stratu vedomia Nikolaja Rukavišnikova. Našťastie všetci traja vyviazli z tohto zážitku bez zranenia a návratový modul Sojuzu úspešne pristál dňa 24. apríla 1971 o 23:40 UTC v kazašskej stepi, 120 km severozápadne od Karagandy.

## Iné projekty

## Externé odkazy
* Sojuz 10 na stránkach spacefacts.de 
* Sojuz 10 v Malej encyklopédii kozmonautiky 

## Zdroj
* CODR, Milan. *Sto hvězdných kapitánů*. 1. vyd. Praha : Práce, 1982. 480 s. ISBN 24-033-82.
* VÍTEK, Antonín, LÁLA, Petr. *Malá encyklopedie kosmonautiky*. 1. vyd. Praha : Mladá fronta, 1982. 392 s. ISBN 23-079-82.

Kategória:Kozmické lode Sojuz
Kategória:Kozmické lety s ľudskou posádkou
Kategória:Neúspešné kozmické lety
Kategória:Kozmonautika v 1971